b'\n_START_ARTICLE_\nNarre\xc3\xa6rinde\n_START_PARAGRAPH_\nI et narre\xc3\xa6rinde sender man en person af sted for at hente et redskab eller lignende, der ikke findes. Det bruges is\xc3\xa6r over for b\xc3\xb8rn og unge, uerfarne personer, for eksempel l\xc3\xa6rlinge og blandt spejdere. P\xc3\xa5 Institut for Jysk Sprog- og Kulturforskning fik man i 1959 oplyst mere end 90 forskellige ord for den slags ikke-eksisterende ting._NEWLINE_Eksempler p\xc3\xa5 narre\xc3\xa6rinder er: et amerikansk \xc3\xb8jem\xc3\xa5l, en spand k\xc3\xb8rnerprikker, en forl\xc3\xa6ngerh\xc3\xb8vl, kejsersnitter, pl\xc3\xb8kfedt, en rafteforl\xc3\xa6nger, skotskternet sytr\xc3\xa5d, et svensk \xc3\xb8jem\xc3\xa5l, en tr\xc3\xa6str\xc3\xa6kker, at vande kompasrosen.'